OpenLLM-France/wikimedia huggingface dataset:
# Marie Calma-Veselá

Marie Calma-Veselá (Unhošť, 8 de setembre de 1881 - Praga, 7 d'abril de 1966) va ser una escriptora, traductora i cantant txeca (soprano), la principal organitzadora d'esdeveniments culturals al balneari de Luhačovice.
El 1908 es va casar amb František Veselý (1862-1923), que va fundar l'empresa del balneari de Luhačovice. Allà va conèixer Leoš Janáček, i la seva empresa va donar suport a la presentació de l'òpera Jenůfa el 1916 al Teatre Nacional de Praga. El 1921 va ser la soprano creadora del paper de Kàtia de Kàtia Kabànova.

## Referències

* ↑ Registre matrimonial de naixement i bateig a Unhošť
* ↑ «Heslo 'Marie Calma - Veselá' In: Čeští operní pěvci» (en txec). [Consulta: 1r novembre 2018].
* ↑ «Biografia» (en txec). Provenio. [Consulta: 2 novembre 2018].
* ↑ «A Luhačovice Spa guest for 25 years» (en anglès). janacekluhacovice. [Consulta: 1r novembre 2018].
# Gaetano Savi

Gaetano Savi (Florència 13 de juny de 1769 - Pisa 28 d'abril de 1844) va ser un botànic i naturalista italià.

## Biografia

Gaetano Savi va ser alumne de Giorgio Santi (1746-1822) i d'Adolfo Targioni Tozzetti (1823-1902). Savi va publicar el 1798 una Flora pisana, el 1801, la primera edició del Trattato degli alberi della Toscana, el 1808 de Botanicon Etruscum i el 1818 de la Flora Italiana. Ensenyà física i botànica a la universitat de Pisa i en dirigí el jardí botànic a partir de 1814. El naturalista Paolo Savi (1798-1871) era fill seu.

### Font

* (italià) Courte biographie de l'Istituto e Museo di Storia della Scienza

## Referències

* ↑ Es poden consultar els tàxons descrits per aquest autor a International Plant Names Index (anglès)
# Pantà de Llauset

El l'estany de Llauset o pantà de Llauset és un embassament a 2.200 metres sobre el nivell de la mar, és el més gran de la vall de Llauset, a la conca del riu Ebre, situat a Montanui, a la Ribagorça.
Té un origen glacial i l'han recrescut artificialment, esdevenint un embassament amb una capacitat de 17 Hm³ d'aigua, i aprofitat per a la producció hidroelèctrica. Va acabar-se de construir en 1983, la presa mesura 291 metres de llargària i 82 metres d'altura, i té una superfície de 45.0 ha.
Rep aportacions del riu Llauset, a l'embassament de Baserca, a través del canal reversible de Moralet, i de l'estany de Botornàs, situat aproximadament a 1 km aigües amunt.
Des de l'aparcament de la presa de Llauset, seguint la senda que dona accés al Coll d'Anglos i després el sender GR 11 s'assoleix el Refugi de Cap de Llauset en aproximadament una hora i mitja.

## Imatges de la presa

* La presa té 82 metres d'altura

## Referències

* ↑ «Rutes Catalunya Rutas cataluña Vegueries Informacion Turistica de Catalunya portal guia barcelona tarragona lleida girona alt pirineu aran ebre ciudades andorra central españa spain Esqui playa costa mapa Hoteles Campings Turismo rural deportes aventura pueblos rutas monumentos fiestas». www.vegueries.com. Arxivat de l'original el 2016-12-20. [Consulta: 7 desembre 2016].
* ↑ «Talaia. Revista d'excursionisme». Biblioteca.cec.cat, 01-12-2004. Arxivat de l'original el 20 de desembre 2016. [Consulta: 7 desembre 2016].
* 1 2 «Gran Enciclopèdia Aragonesa, Lago de Llauset». Arxivat de l'original el 2017-08-15. [Consulta: 7 desembre 2016].
* 1 2 «Embalse de Llauset - Vall de Barrabès». www.lacsdespyrenees.com. [Consulta: 2 desembre 2016].
* 1 2 «Pantano LLAUSET, Embalse LLAUSET, Presa LLAUSET». www.embalses.net. [Consulta: 2 desembre 2016].
* ↑ «Pantà de Llauset». Gran Enciclopèdia Catalana. Barcelona: Grup Enciclopèdia Catalana.
* ↑ «Pico de Vallibierna y Tuca de Culebras por Llauset | RUTAS PIRINEOS». www.rutaspirineos.org. [Consulta: 2 desembre 2016].
* ↑ «Refugio de Cap Llauset -- alberguesyrefugiosdearagon.com». www.alberguesyrefugiosdearagon.com. [Consulta: 4 novembre 2016].

## Enllaços externs

* Presa de Llauset
# Domicià II

Es creu que Domicià II (en llatí Domitius Domitianus) va ser un comandant militar romà, tot i que la seva existència encara ens és confusa, el qual durant un curt període, l'any 270 o 271, usurpà del tron imperial de l'Imperi de les Gàl·lies, format per les províncies de la Gàl·lia i Britànnia.
Les proves que demostren la seva existència són dues monedes: la primera, trobada a la riba del Loira l'any 1900, la qual es considerà falsa, i la segona, trobada a Oxfordshire l'any 2003 entre 5.000 monedes més que, indiscutiblement, eren dels anys 250 al 275. Sembla que aquestes monedes pertanyien al Domitianus que menciona Trebel·li Pol·lió a la Història Augusta, del que diu que va ser el general que va derrotar a Macrià Major i Macrià Menor, i el feia descendent d'una antiga família romana, potser de Domicià, el fill de Vespasià. Zòsim diu que aquest Domicià va ser mort per l'emperador Aurelià a causa d'una sospita de traïció.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 1063.

## Vegeu també

* Llista d'emperadors romans

## Enllaços externs

* Una moneda desenterra un nou emperador (anglès), BBC News, 25 de febrer de l'any 2004
* Anàlisi de la moneda de Domicià del British museum (anglès)
# Vieux-Fort

Vieux-Fort és un municipi francès, situat a Guadalupe, una regió i departament d'ultramar de França situat a les Petites Antilles. L'any 2006 tenia 1.741 habitants. Limita al nord amb Gourbeyre i a l'est amb Trois-Rivières.

## Demografia

Evolució demogràfica :
| 1999 | 2006 |
| 1.603 | 1.741 |
| Des de 1962: població sense dobles comptes ||

## Administració

Llista d'alcaldes :
| Període | Identitat | Partit |
| 2008- | Nérée Bourgeois | Divers gauche |
# Oron-la-Ville

Oron-la-Ville és un municipi de Suïssa del cantó de Vaud, està situat al districte de Lavaux-Oron.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Marion (Dakota del Nord)

Marion és una població dels Estats Units a l'estat de Dakota del Nord. Segons el cens del 2000 tenia 146 habitants.

## Demografia

Segons el cens del 2000, Marion tenia 146 habitants, 71 habitatges, i 40 famílies. La densitat de població era de 67,1 hab./km².
Dels 71 habitatges en un 21,1% hi vivien nens de menys de 18 anys, en un 49,3% hi vivien parelles casades, en un 5,6% dones solteres, i en un 42,3% no eren unitats familiars. En el 40,8% dels habitatges hi vivien persones soles el 22,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,8.
Per edats la població es repartia de la següent manera: un 20,5% tenia menys de 18 anys, un 4,8% entre 18 i 24, un 19,9% entre 25 i 44, un 26% de 45 a 60 i un 28,8% 65 anys o més.
L'edat mediana era de 49 anys. Per cada 100 dones de 18 o més anys hi havia 96,6 homes.
La renda mediana per habitatge era de 21.250 $ i la renda mediana per família de 24.583 $. Els homes tenien una renda mediana de 16.250 $ mentre que les dones 21.042 $. La renda per capita de la població era d'11.443 $. Entorn del 10,4% de les famílies i el 22,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Marion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
Viccionari
# Plecodus paradoxus

Plecodus paradoxus és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 30 cm de longitud total.

## Alimentació

Menja escates de peixos.

## Hàbitat

És una espècie de clima tropical.

## Distribució geogràfica

Es troba a Àfrica: llac Tanganyika.

## Referències

* 1 2 3 FishBase (anglès)
* ↑ Maréchal, C. i M. Poll, 1991. Plecodus. p. 383-386. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Konings, A., 1988. Tanganyika cichlids. Verduijn Cichlids & Lake Fish Movies, Zevenhuizen, Països Baixos. 272 p.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City, New Jersey, Estats Units.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Brichard, P., 1989. Pierre Brichard's book of cichlids and all the other fishes of Lake Tanganyika. T.F.H. Publications, Inc., Neptune City (Estats Units).
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Garra bicornuta

Garra bicornuta és una espècie de peix cipriniforme de la família dels ciprínids. Garra bicornuta ha estat conegut per més de quatre-cents anys, com "peix doctor". En el seu hàbitat natural d'aquest peix s'alimenta de petits organismes que viuen dins d'aquestes aigües termals. No obstant això, en aquestes aigües termals, pocs organismes prosperen i els aliments per a aquest peix són escassos. Així, han evolucionat fins a ser criatures curioses per picar algunes coses estranyes introduïdes a l'aigua amb l'esperança d'alimentar-los. Mentre que la mossegada, el peix traspassa un enzim únic anomenat ditranol (antralina) que impedeix el desenvolupament ràpid de les cèl·lules de la pell, alleujant així la Psoriasi.
Garra bicornuta està legalment protegit de l'explotació comercial a Turquia a causa de la preocupació de més de la collita per a l'exportació. Però aquest peix es veu sovint en aquaris.

## Morfologia

Els mascles normalment fan 10 cm de longitud però s'han trobat exemplars de 15cm.

## Distribució geogràfica

Un peix no migratori d'aigua dolça està als rius de gran part de l'Iraq, Israel, Jordània, Turquia i Síria. També hi ha informes no confirmats d'espècies a Oman i l'Aràbia Saudita, però aquests no es consideren compatibles amb el rang de distribució de l'espècie. Les temperatures en l'hàbitat natural, van des de 15 fins a 28 graus. A les piscines calentes, els peixos es diu que viuen a una temperatura al voltant dels 37 °C.

## Referències

* ↑ FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* 1 2 «Doctor fish, Spa fish, Garra – What REALLY is the correct fish?». Arxivat de l'original el 2010-07-24. [Consulta: 21 desembre 2009]. (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pantà de la Casa

El Pantà de la Casa és un pantà artificial situat al terme municipal d'Alcarràs, molt a prop de la línia del TGV. Té interès sobretot per la fauna associada i és a més un punt de diversificació ambiental, en un entorn molt transformat pels usos agrícoles.
Es tracta d'un pantà destinat a usos agraris, format per una resclosa que reté les aigües d'un rec, que ara travessa la línia del TGV per un canal de desguàs. Aquest rec prové del pantà de Sant Gregori i recull les aigües d'una petita conca d'aquest sector, situat entre els nuclis de Gimenells i Vallmanya. Aquesta zona humida té una superfície de 4,09 hectàrees.
A les vores del pantà, especialment al sector est i nord, per on arriben les aigües del rec, hi ha un extens canyissar. També es forma un bogar a la part més propera a la làmina d'aigua, que es manté de forma permanent. Sobre la resclosa del límit oest i dispersos en alguns punts del canyissar hi ha diversos tamarius i als marges del pantà apareixen també alguns arbres aïllats, bàsicament pollancres (Populus nigra). Als marges creixen matollars halonitròfils amb siscall (Salsola vermiculata) i salat blanc (Atriplex halimus), llistonars i prats terofítics calcícoles.
Segons la cartografia dels hàbitats apareixen en aquesta zona els hàbitats d'interès comunitari:1430 Matollars halonitròfils (Pegano-Salsoletea) i 6220 Prats mediterranis rics en anuals, basòfils (Thero-Brachypodietalia).
Pel que fa a la fauna, la zona és una àrea de nidificació d'agró roig (Ardea purpurea), fotja (Fulica atra), balquer (Acrocephalus arundinaceus) i arpella (Circus aeruginosus), i constitueix un lloc de refugi per a un gran nombre d'ocells.
El pantà experimenta canvis sobtats de nivell de les aigües i processos d'eutrofització i, potser, de contaminació puntual, pels usos agraris de l'entorn. S'ha produït una expansió dels conreus, mitjançant terraplenats efectuats sobre el canyissar, al sector est. També s'hi produeixen cremes periòdiques de vegetació. Hi ha diverses línies elèctriques molt properes al pantà, amb suports situats als seus marges.

## Referències

* 1 2 3 4 5 6 «Pantà de la Casa». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 14 setembre 2014].
# Donovan Ricketts

Donovan Ricketts (Montego Bay, 7 de juny de 1977) és un futbolista jamaicà de la dècada de 2000.
Fou 100 cops internacional amb la selecció de Jamaica. Pel que fa a clubs, destacà a Bolton Wanderers FC, Bradford City i LA Galaxy.

## Referències

* ↑ Lamport-Stokes, Mark «Soccer-Jamaica goalkeeper Ricketts signed by the Galaxy». Reuters, 24-12-2008 [Consulta: 24 desembre 2008]. Arxivat 11 de gener 2009 a Wayback Machine.
* ↑ Perfil a mlssoccer.com
* ↑ «Donovan Ricketts Vital Profile». Arxivat de l'original el 15 d'octubre 2007.
* ↑ Donovan Ricketts a National-Football-Teams.com (anglès)
# Wang Jian

Wang Jian (en xinès simplificat: 王鉴; en xinès tradicional: 王鑒; pinyin: Wáng Jiàn), també conegut com a Xuanzhao i Xiangbi, fou un pintor xinès que va viure a finals de la dinastia Ming i als inicis de la dinastia Qing. Va néixer a Taicang, província de Jiangsu vers l'any 1598 i va morir el 1677. En la família de Wang hi havia membres que tenien càrrecs en l'Administració Imperial.
Va ser un pintor paisatgista alumne de Dong Qichang. L'ús meticulós dels colors estava inspirat en l'estil de Dong Yuan. Vinculat al grup “Els Quatre Wang” (Wang Shimin, Wang Jian, Wang Hui i Wang Yuanqi) i als “Sis Mestres” del període Qing que tanta influència va exercir sobre la pintura xinesa posterior. Entre les seves obres destaquen: ”Riu serpentejant entre pendents de pujols”, “Muntanyes a la tardor” i “Núvols entre els rius Xiao i Xiang”. Les seves pintures s'exposen a: Col·lecció Sōraikan de Kyoto, Freer Gallery of Art de Washington D.C., Museu d'Art de la Universitat de Princeton, Museu Nacional del Palau de Taipei, Museu del Palau de Pequín i Museu d'Art de Nationalmuseum d'Estocolm.

## Bibliografia

* Vacío y plenitud: el lenguaje de la pintura china de François Cheng. Pàg. 47
* Occidental Ideographs: Image, Sequence, and Literary History de Franklin R. Rogers. Associated University Presses. Pàg. 46
* The Art Book of Chinese Paintings. Editorial Long River Press
* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit. ISBN 2700030249

## Enllaços externs

* http://www.chinaonlinemuseum.com/painting-wang-jian.php
# Owarai

Owarai, お笑い, és una paraula japonesa de significat relativament ampli que descriu les comèdies que es transmeten per televisió al Japó. La paraula owarai és la forma honorífica de la paraula warai, que significa "una riallada" o "un somriure". Owarai és més utilitzada en els xous de varietats japonesos (バラエティ番組, baraeti bangumi) i els comediants són denominats owarai geinin (お笑い芸人) o owarai tarento (お笑いタレント). En l'actualitat es considera que el Japó es troba en un " boom owarai", i nombrosos talents menors han trobat la fama de forma sobtada tan bon punt un gag (ギャグ, gyagu) o sketch es fa popular.

## Vegeu també

* Manzai

## Enllaços externs

* 大笑い.com Arxivat 2016-10-06 a Wayback Machine. (oowarai Arxivat 2016-10-06 a Wayback Machine..com) Web que promociona talents owarai. (japonès)
* お笑い芸人相関図 Arxivat 2006-02-03 a Wayback Machine. (owarai geinin sōkanzu Arxivat 2006-02-03 a Wayback Machine.) Web amb informació sobre diversos owarai geinin i les relacions que guarden amb altres talents. (japonès)
* お笑い芸人図鑑 (owarai geinin zukan) Web estil enciclopèdia d'owarai geinin. (japonès)
# Mahinda Rajapaksa

Percy Mahendra Rajapaksa, anomenat "Mahinda" (Weerakatiya, Sri Lanka, 18 de novembre de 1945) fou president de Sri Lanka des de 2005 a 2015. Advocat, Rajapaksa fou elegit diputat per primer cop el 1970, va ser primer ministre des del 2004 i president des del 2005. El 2010 fou reelegit per sis anys més.
A les eleccions presidencials de gener de 2015 perdé la presidència davant del candidat opositor Maithripala Sirisena.
Rajapaksa parla singalès, la llengua majoritària, però ha mostrat respecte per la llengua tàmil, minoritària, i, fins i tot, ha parlat en tàmil a l'Assemblea de les Nacions Unides, dient que totes dues llengües calen per al desenvolupament futur del poble de Sri Lanka.

## Referències

* ↑ «Mahinda Rajapaksa». Gran Enciclopèdia Catalana. Barcelona: Grup Enciclopèdia Catalana.
* ↑ «(BBC)». BBC News, 27-01-2010. [Consulta: 28 setembre 2012].
# Peter Crouch

Peter Crouch (nascut a Macclesfield, Anglaterra el 30 de gener del 1981) és un futbolista professional, que actualment juga de davanter al Stoke City FC.

## Trajectòria

De la pedrera del Tottenham Hotspur FC, on no arribà a debutar, en el 2001 fitxa pel QPR, després d'un bon any, on marca 10 gols en Lliga, és venut al Portsmouth FC per 1.25 milions de lliures a causa del descens del QPR. L'any següent, després de marcar 18 gols en 37 partits és comprat pel Aston Villa, on roman 2 anys, amb cessió al Norwich City en la 2003-04. Fitxa pel Southampton en la 2004-05, després d'un bon any, fitxa pel Liverpool FC, on en 3 anys mai no fou titular indiscutible -encara que va rendir a bon nivell-, torna al Portsmouth FC per a la temporada 2008-2009 i en el mercat d'estiu de 2009 fou fitxat pel Tottenham Hotspur FC per deu milions de lliures esterlines, uns quinze milions d'euros.

## Internacional

Ha estat internacional amb la selecció de futbol d'Anglaterra en 30 ocasions i ha marcat 14 gols.

### Participacions en Copes del Món

| Mundial | Seu | Resultat |
| Copa Mundial de Futbol de 2006 | Alemanya | 4° de final |

## Clubs

| Club | País | Any |
| Tottenham Hotspur FC | Anglaterra | 1998 - 2000 |
| Dulwich Hamlet F.C. | Anglaterra | 2000 |
| IFK Hässleholm | Suècia | 2000 |
| Queens Park Rangers | Anglaterra | 2000 - 2001 |
| Portsmouth FC | Anglaterra | 2001 - 2002 |
| Aston Villa | Anglaterra | 2002 - 2004 |
| Norwich City | Anglaterra | 2003 |
| Southampton FC | Anglaterra | 2004 - 2005 |
| Liverpool FC | Anglaterra | 2005 - 2008 |
| Tottenham Hotspur FC | Anglaterra | 2008 - 2011 |
| Stoke City FC | Anglaterra | 2011- |

## Palmarès
### Campionats nacionals

| Títol | Club | País | Any |
| Football League Championship | Norwich City | Anglaterra | 2003 - 2004 |
| FA Cup | Liverpool FC | Anglaterra | 2006 |
| Community Shield | Liverpool FC | Anglaterra | 2006 |

## Enllaços externs

* Perfil i Estadístiques de Peter Crouch Arxivat 2009-08-03 a Wayback Machine. (anglès)
* El Tottenham Hotspur fitxa a Peter Crouch (castellà)
Peter Crouch amb Anglaterra - Plantilles de navegació :
Selecció de futbol d'Anglaterra – Copa del Món de Futbol de 2006
1 Robinson •
2 Neville •
3 A. Cole •
4 Gerrard •
5 Ferdinand •
6 Terry •
7 Beckham •
8 Lampard •
9 Rooney •
10 Owen •
11 J. Cole •
12 Campbell •
13 James •
14 Bridge •
15 Carragher •
16 Hargreaves •
17 Jenas •
18 Carrick •
19 Lennon •
20 Downing •
21 Crouch •
22 Carson •
23 Walcott •
Seleccionador: Eriksson
Selecció de futbol d'Anglaterra – Copa del Món de Futbol 2010
1 James •
2 Johnson •
3 A. Cole •
4 Gerrard  •
5 Dawson •
6 Terry •
7 Lennon •
8 Lampard •
9 Crouch •
10 Rooney •
11 J. Cole •
12 Green •
13 Warnock •
14 Barry •
15 Upson •
16 Milner •
17 Wright-Phillips •
18 Carragher •
19 Defoe •
20 King •
21 Heskey •
22 Carrick •
23 Hart •
Entrenador: Capello :
# Gorodisxe (Penza)

Gorodisxe - Городище (rus) - és una ciutat de l'óblast de Penza, a Rússia. Es troba a la vora del riu Iulovka, un afluent del Surà, a 47 km a l'est de Penza i a 591 km al sud-est de Moscou.
L'origen de Gorodisxe es remunta als anys 1670 quan s'hi construí una fortalesa contra les incursions dels nòmades. Fou destruïda pels habitants de les estepes, i reconstruïda el 1681. Al costat de la fortalesa s'hi desenvoluparen els pobles cosacs de Dmitríevskaia i Bogoiavlénskaia. A mitjan segle xviii els dos pobles s'uniren i adoptaren el nom de Rogotxkino, que el 1780 obtingué l'estatus de ciutat i el nom actual de Gorodisxe.

## Referències

* ↑ Distàncies a vol d'ocell o distàncies ortodròmiques.
# Papir Oxirinc 12

El Papir Oxirinc 12 també conegut com a P. Oxy. 12 és un fragment d'una obra cronològica escrita en grec. Fou descobert per Bernard Pyne Grenfell i Arthur Surridge Hunt l'any 1897, a Oxirinc, Egipte. El fragment data dels segles i o ii dC. Es troba a la Biblioteca de la Universitat de Cambridge, Anglaterra. El text va ser publicat per Grenfell i Hunt l'any 1898.

## Document

El manuscrit va ser escrit en papir en forma de rotllo. Els mesuraments del fragment són 210 per 555 mm. És una obra que dona una llista cronològica dels esdeveniments en la història grega, romana i oriental. El fragment conté dues columnes. El text està escrit en lletra semi cursiva. La porció del document data de la data de les Olimpíades i arconts d'Atenes. El fragment es refereix als anys 355-315 aC.

## Referències

* ↑ «P.Oxy.I 0011» (en anglès). Oxyrhynchus Online. Arxivat de l'original el 2012-03-26. [Consulta: 23 febrer 2013].
* ↑ «Oxyrhynchus Papyri I». archive.org. [Consulta: 23 febrer 2013].

## Bibliografia

* Bernard P. Grenfell, Arthur S. Hunt: Oxyrhynchus Papyri I. Egypt Exploration Fund, 1898, s. 25-36. (ang.)

## Enllaços externs

* Pàgina web oficial amb informació sobre els papirs oxirrincs
Papirs d'Oxirrinc :
# Buraka Som Sistema

Buraka Som Sistema és un grup de música electrònica provinent de Portugal. La formació està especialitzada amb el so kuduro i estan acreditats com a creadors del kuduro progressiu.

## Discografia

* From Buraka to the World EP (2006)
* Sound of Kuduro (EP) (2008)
* Black Diamond (2008)
* Komba (2011)

## Referències

* ↑ Gamespot.com Kanye, MSTRKRFT headline NFS: Shift soundtrack
* ↑ Antena 3. «Còpia arxivada», 27-04-2011. Arxivat de l'original el 5 d'abril 2015. [Consulta: 2 gener 2013].